Document ID: 31992R1657

ΚΑΝΟΝΙΣΜΟΣ (ΕΟΚ) αριθ. 1657/92 ΤΗΣ ΕΠΙΤΡΟΠΗΣ της 26ης Ιουνίου 1992 για την τροποποίηση του κανονισμού (ΕΟΚ) αριθ. 778/83 για τον καθορισμό των κανόνων ποιότητας για τις τομάτες σχετικά με τη συσκευασία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1156/92 (2), και ιδίως το άρθρο 2 παράγραφος 2,
Εκτιμώντας:
ότι ο κανονισμός (ΕΟΚ) αριθ. 778/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 658/92 (4) καθόρισε τους κανόνες για τις τομάτες- ότι υπήρξε εξέλιξη σε επίπεδο τεχνολογίας εμπορικής προετοιμασίας ορισμένων προϊόντων που επιτρέπουν καλύτερη εμπορική εξακρίβωση χωρίς υποβάθμιση των ποιοτικών τους χαρακτηριστικών- ότι μετά από την εμπειρία που αποκτήθηκε κατά τη δοκιμαστικη περίοδο πρέπει να τροποποιηθούν οριστικά οι κανόνες ποιότητας για τις τομάτες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 778/83 μέρος V "Διατάξεις που αφορούν την παρουσίαση", σημείο Β "Συσκευασία", διαγράφεται η ακόλουθη φ'ραση:
"Απαγορεύεται η τοποθέτηση σφραγίδας ή ετικέτας στις ίδιες τις τομάτες."
Άρθρο 2
Ο παρών κανονισμός αρχίζει να ισχύει την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 1992.

Labels: 7
3
17